Page:Beowulf (Wyatt).djvu/74

50

æt fōtum sæt frēan Scyldinga;gehwylc hiora his ferhþe trēowde, þæt hē hæfde mōd micel,þēah þe hē his māgum nǣre ār-fæst æt ecga gelācum.Spræc ðā ides Scyldinga: “Onfōh þissum fulle,frēo-drihten mīn, sinces brytta;þū on sǣlum wes, gold-wine gumena,ond tō Gēatum sprec mildum wordum,swā sceal man dōn. Bēo wið Gēatas glæd,geofena gemyndig; nēan ond feorranþū nū [freoðo] hafast. Mē man sægde,þæt *þū ðē for sunu wolde here-ri[n]c habban.Heorot is gefǣlsod, bēah-sele beorhta;brūc þenden þū mōte manigra mēda, ond þīnum māgum lǣf folc ond rīce,þonne ðū forð scyle metod-sceaft sēon.Ic mīnne can glædne Hrōþulf,þæt hē þā geogoðe wile ārum healdan,gyf þū ǣr þonne hē, wine Scildinga,worold oflǣtest; wēne ic, þæt hē mid gōdegyldan wille uncran eaferan,gif hē þæt eal gemon, hwaet wit tō willanond tō worð-myndum umbor-wesendum ǣrārna gefremedon.” Hwearf þā bī bence,þǣr hyre byre wǣron, Hrēðrīc ond Hrōðmund,ond hæleþa bearn, giogoð ætgædere;þǣr se gōda sæt, Bēowulf Gēata,be þǣm gebrōðrum twǣm.